Kòrejańskô Lëdowò-Demokratnô Repùblika

Kòrejańskô Lëdowò-Demokratnô Repùblika (kòr. 조선민주주의인민공화국, hanja 朝鮮民主主義人民共和國, MCR. Chosŏn Minjujuŭi Inmin Konghwaguk, Nordowô Kòreja, skrodz. KLDR)) je pòrénkòwòazjatëcczim państwã, chtërne pòwsta w nordowim dzélu Kòrejańsczégò Półòstrowa pò II swiatowi wòjnie na òbéńdach zajëmniãtich przez Czerwioną Armijã. Òficjalno je to kòmùnisticznô jednopartijna systema, chtërnej prowôdnikã je Kim Jong-Il. Totalitarną wëszëznã sprôwiô òpiartô na deji dżucze Partëja Ròbòtë Kòreji. Greńczy z Ruską na nordowim pòrénkù, Chinama na nordze, Pôłniową Kòreją na pôłnim. W Chinach a téż w sami Nordowi Kòreji, krôj zwóny je Pukchosŏn ("Nordowi Chosŏn"; 북조선; 北朝鮮). Bukhan ("Nordowi Han"; 북한; 北韓) to òglowé miono westrzód mieszkańców Pôłniowi Kòreji na krôj sąsadów.

 Historëjô 
Pò japòńsczi òkùpacëji Kòreji, chtërna skùńczëła sã razã z przegraną Japòńsczi w II swiatowi wòjnie w 1945, Kòreja òsta pòdzélonô na dwa partë zdłużą 38 równoleżnika. Sowiecczi Związk kòntrolowôł nordowi dzél a USA pôłniowi. Kòrejanë z zelgã pòwitôle wëzwòlenié òd Japònów, leno nie chcele zgòdzëc sã na wprowôdzanié cëzëch praw na òbéńdã półòstrowa. Rusczé ë Amerikane nie chcele zôs zgòdzëc sã na wespólne sprôwianié Kòreją. Dotëgòwało to do ùsôdzeniô w 1948 rokù apartnëch rządów w nordowim ë pôłniowim parce, jaczé zarôzkù ògłoszëłë sã jedinyma legalnëma rządama całowny Kòreji.

Narôstającé napiãcé ë greńcowi biôtczi midze òba krôjama doprowôdzëłë do domôcy kòrejańsczi wòjnë. 25 czerwińca 1950 rokù (Nordowô) Kòrejańskô Lëdowô Armija narëszëła 38 równoleżnik abë sparłãczëc òba państwa w jedną pòliticzną systemã pòd swòjim przédnictwã. Wòjna dérała do 27 lëpińca 1953 rokù, czedë òddzélë Zrzëszonéch Nôrodów, Kòrejańsczi Lëdowi Armiji ë Armijô Chińsczëch Dobrowòlników pòdpisale przedspòkój (zgòdã na spòkój) ë ùsôdzëlë Zdemilitarizowóną Conã midze Nordową a Pôłniową Kòreją.

 Przédnicë 

 Ùrzãdny pòdzélk 
Nordowô Kòreja pòdzélonô je na dzewiãc prowincjów, trzë specjalnë òbéńdë ë dwa gardë sprôwióny bez rząd (chikhalsi, 직할시, 直轄市).

 Miono  Hangeul  Hanja Prowincëje Chagang-do   자강도  慈江道 Nordowi Hamgyŏng   함경북도  咸鏡北道 Pôłniowi Hamgyŏng    함경남도  咸鏡南道 Nordowi Hwanghae   황해북도  黃海北道 Pôłniowi Hwanghae   황해남도  黃海南道 Kangwŏn-do        강원도  江原道 Nordowi P'yŏngan   평안북도  平安北道 Pôłniowi P'yŏngan   평안남도  平安南道 Ryanggang-do *     량강도  兩江道 Òbéńdë Kaesŏng Kong-ŏp Chigu         개성공업지구  開城工業地區 Kŭmgangsan Kwangwang Chigu    금강산관광지구  金剛山觀光地區 Sinŭiju T'ŭkpyŏl Haengjŏnggu  신의주특별행정구  新義州特別行政區 Gardë sprôwióny direkt bez rząd P'yŏngyang             평양직할시  平壤直轄市 Rasŏn  라선(라진-선봉)직할시  羅先(羅津-先鋒)直轄市
* Czasã pisóné "Yanggang".

 Przédny gardë

 Sinuiju
 Kaesong
 Nampho
 Chongjin
 Wonsan
 Hoeryong
 Hamhung
 Haeju
 Kanggye
 Hyesan

!